**SKOLENES SYKKELSTAFETT 2016**

**Velkommen til en annerledes kroppsøvingsaktivitet for alle elever som går i grunnskolen fra 4. til og med 7.trinn, i Elverum.**

**Sted: Terningmoen            Dato: 20.05.16         Første start: kl. 09.40**

**Vi gjentar suksessen og ønsker deg velkommen til en spennende og ikke minst artig kroppsøvingsaktivitet. I fjor var over 300 elever i aksjon.**

**Bli med på årets utgave!**

**Informasjon: Hvert trinn kan stille med så mange lag dere ønsker til sykkelstafetten. Et lag består av fem ryttere. Det bør være minst en av hvert kjønn på laget. Blir det vanskelig, kan dere likevel stille med rent gutte-/jentelag. Reserver kan det være lurt å ha. Alle som deltar får diplom. Rytterne må bruke hjelm. Rittet vil i hovedsak gå på grus og lett syklet skogbunn. Sykkel og bremser må være i orden til rittet.**

**Lag som deltar, lager sine egne startnumre (design, logo etc. bestemmer dere). Frydenlund benytter røde startnummer, Hanstad blå, Vestad grønne, Søbakken gule, Hernes rosa, Lillemoen&Melåsberget hvite og Sørskogbygda&Kirkeby orange. Dette kan være en fin oppgave i kunst og håndverkstimer. Lagets startnummer skal ha nummer på vekslingen (dvs. 1 til og med 5), samt tydelig navn på skole, trinn og lagets nummer (se vedlegg for eksempel på dette). Startnummer skal være festet på styret. Ved regnvær bør startnummeret være laminert. De som ikke sykler, heier og skaper god stemning.**

**Klasselærer har ansvar for å stille lag, ha kontroll over sitt/sine lag ved start, veksling og målgang, feste (bruk strips) startnummer på styret og dele ut diplomer. Ved ankomst kan du ta kontakt med Inger Lise Nyheim, Atle Murud eller Raymond Tønsager. Vi står ved startområdet iført gule vester. Her vil ansvarlig klasselærer få all informasjon du trenger. Rønnaug Tveito Skille er arrangementets eminente speaker.**

**Vi håper skolene kan justere elevenes arbeidstid denne dagen, slik at alle som har lyst får en mulighet til å delta.**

**Rittet vil foregå ved Terningen barnehage som tidligere, med første start kl. 09.40.**

**Sykle forbi nye Terningen barnehage og du vil finne startområdet.**

**Etappene er som tidligere på ca. 2km.**

**Start tidspunkt:**

**7.trinn kl 09.40**

**4.trinn kl 10.20**

**5.trinn kl 11.00**

**6.trinn kl 11.50**

**Påmelding gjøres senest den *18.05 på eget skjema*, som følger vedlagt i denne mailen. Returner kun ett påmeldingsskjema fra hver skole.**

**CK Elverum ønsker at lærere informerer elever om klubben sitt treningstilbud for barn og ungdom. Alle er velkommen til å trene sammen med oss. Både på landeveien og i terrenget.**

**Se (vis gjerne elevene) klubbens hjemmeside for opplysninger:**

http://www.ckelverum.no/sykkelskolen/

**Forsvaret stiller med merking av løyper, lyd, sanitet og vakter.**

**Rittet sine samarbeidspartnere:**

***CK Elverum, Forsvaret og Vestad skole.***

***Vis gjerne denne videoen som kan være til god sykkelinspirasjon for elevene:***

[***http://www.youtube.com/watch?NR=1&v=YUOgvuSqIbU&feature=endscreen***](https://mlg.elverumskolen.no/owa/redir.aspx?C=UYZc9m9gmEiXs-sSlN2ED3mvIy4NIdEIoqKmXXj4MQH4D5f3JXI2JG2fPziPHgcq-DkQtYqomrA.&URL=http%3a%2f%2fwww.youtube.com%2fwatch%3fNR%3d1%26v%3dYUOgvuSqIbU%26feature%3dendscreen)

**Velkommen til en spennende og annerledes kroppsøvingsaktivitet!**

**Mvh**

**Atle Murud**

**Raymond Tønsager**